CELEX: 62015CA0541
Language: fi
Date: 2017-06-08 00:00:00
Title: Asia C-541/15: Unionin tuomioistuimen tuomio (toinen jaosto) 8.6.2017 (ennakkoratkaisupyyntö, jonka on esittänyt Amtsgericht Wuppertal – Saksa) – asia, jonka on pannut vireille Mircea Florian Freitag (Ennakkoratkaisupyyntö — Unionin kansalaisuus — SEUT 21 artikla — Oikeus liikkua ja oleskella vapaasti jäsenvaltioiden alueella — Henkilö, jolla on sekä asuinjäsenvaltionsa että synnyinjäsenvaltionsa kansalaisuus — Sukunimen muuttaminen synnyinjäsenvaltiossa, kun se ei ole vakinainen asuinpaikka — Nimi, joka vastaa syntymänimeä — Hakemus tämän nimen merkitsemiseksi asuinjäsenvaltion väestörekisteriin — Hakemuksen hylkääminen — Peruste — Nimeä ei ole saatu vakinaisen asumisen aikana — Kansallisessa oikeudessa on muita menettelyjä saman nimen tunnustamiseksi)

31.7.2017   
            
            
               FI
            
            
               Euroopan unionin virallinen lehti
            
            
               C 249/5
            
         Unionin tuomioistuimen tuomio (toinen jaosto) 8.6.2017 (ennakkoratkaisupyyntö, jonka on esittänyt Amtsgericht Wuppertal – Saksa) – asia, jonka on pannut vireille Mircea Florian Freitag
   (Asia C-541/15) (1)
   
   ((Ennakkoratkaisupyyntö - Unionin kansalaisuus - SEUT 21 artikla - Oikeus liikkua ja oleskella vapaasti jäsenvaltioiden alueella - Henkilö, jolla on sekä asuinjäsenvaltionsa että synnyinjäsenvaltionsa kansalaisuus - Sukunimen muuttaminen synnyinjäsenvaltiossa, kun se ei ole vakinainen asuinpaikka - Nimi, joka vastaa syntymänimeä - Hakemus tämän nimen merkitsemiseksi asuinjäsenvaltion väestörekisteriin - Hakemuksen hylkääminen - Peruste - Nimeä ei ole saatu vakinaisen asumisen aikana - Kansallisessa oikeudessa on muita menettelyjä saman nimen tunnustamiseksi))
   (2017/C 249/06)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Amtsgericht Wuppertal
   
      Pääasian asianosainen
   
   Mircea Florian Freitag
   
      Tuomiolauselma
   
   SEUT 21 artiklaa on tulkittava siten, että se on esteenä sille, että jäsenvaltion väestörekisteritoimisto kieltäytyy tunnustamasta ja merkitsemästä väestörekisteriin tämän jäsenvaltion kansalaisen toisessa jäsenvaltiossa, jonka kansalainen hän myös on, laillisesti saamaa nimeä, joka vastaa hänen syntymänimeään, sellaisen kansallisen oikeussäännön perusteella, jonka mukaan tätä merkintää voidaan pyytää väestörekisteritoimistoon tehtävällä ilmoituksella vain, jos tämän nimen ottaminen on tapahtunut aikana, jolloin asianomaisen vakinainen asuinpaikka oli kyseisessä toisessa jäsenvaltiossa, jollei kansallisessa oikeudessa ole muita säännöksiä, jotka tosiasiallisesti mahdollistavat mainitun nimen tunnustamisen.
   
      (1)  EUVL C 48, 8.2.2016.